 ROMÂNIA

JUDEŢUL NEAMŢ

CONSILIUL LOCAL AL COMUNEI CRACAOANI

**H O T Ă R Â R E**

 NR. 41 DIN 18 DECEMBRIE 2018

**privind stabilirea impozitelor , taxelor locale si a unor taxe speciale pentru anul 2019**

CONSILIUL LOCAL AL COMUNEI CRACAOANI, judeţul Neamţ;

Luând act de:

- expunerea de motive prezentată de către primarul comunei Cracaoani, în calitatea sa de inițiator, cu nr. 7077/17.12.2018- raportul compartimentului de resort din cadrul aparatului de specialitate al primarului, , prin care se solicită stabilirea impozitelor şi taxelor locale pentru anul 2018, inregistrat la nr.7078 /2018; avizul favorabil al comisiilor de specialitate ale Consiliului local;

Având în vedere temeiurile juridice, respectiv prevederile:

-art.56, art. 120 , al.(1) , art. 121 alin. (1) și (2) si art. 139,alin.(2) din Constituția României, republicată ,

- art. 4 și 9, paragraf 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

- art. 7 alin. (2) din Legea nr. 287/2009 privind Codul civil, republicată, cu modificările ulterioare;

- art. 20 și 28 din Legea cadru a descentralizării nr. 195/2006;

- art.1, art.2, alin.(1), lit.”h”, precum si pe cele ale Titlului IX din Legea nr.227/2015 privind Codul fiscal;

-art. 344 din Legea nr. 207/2015 privind Codul de procedura fiscala;

-Ordonantei Guvernului nr. 28/2008 privind registrul agricol, aprobata cu modificari si completari prin Legea nr. 98/2009, cu modificarile si completarile ulterioare;

 -art. 5,alin.(1), lit.”a”, si alin.(2), art.16, alin.(2), art.20, alin.(1), lit.”b”, art.27, art.30 si art.76^1, alin.(2) si(3) din Legea nr.273/2006 privind finanţele publice locale, cu modificările şi completările ulterioare;

- art.27, art. 36 alin. (1), alin. (2) lit. „b”, alin. (4) lit. „c”, din Legea administraţiei publice locale nr.215/2001, republicată, cu modificările şi completările ulterioare,

- Ordonanţei de Urgenţă a Guvernului nr. 80/2013 privind taxele judiciare de timbru, cu modificările şi completările ulterioare;

- Legii nr.117/1999 privind taxele extrajudiciare de timbre, cu modificarile si completarile ulterioare,

-art.19 si 20 din O.G. nr. 71/2002 privind organizarea si functionarea serviciilor publice de administrare a domeniului public si privat de interes local, aprobata cu modificari si completari prin Legea nr. 3/2003, cu modificarile ulterioare,

-art. 25, lit. “d” din Legea nr. 481/2004 privind protectia civila, republicata, cu modificarile si completarile ulterioare;

În temeiul prevederilor art. 45 alin. (2), lit. c) și ale art. 115 alin. (1) lit. b) din Legea administrației publice locale nr. 215/2001, republicată, cu modificările și completările ulterioare,

**CONSILIUL LOCAL AL COMUNEI CRACAOANI**

**adoptă prezenta hotărâre:**

**Art. 1** – Se aproba Tabloul cuprinzând cotele,valorile impozabile, nivelul impozitelor şi taxelor locale alte taxe asimilate acestora precum si amenzile aplicabile pentru anul 2019, conform **Anexa nr.1**, care face parte integrantă din prezenta hotărâre;

**Art.2.** – Lista actelor normative prin care sunt instituite impozite şi taxe locale, inclusiv hotărârile Consiliului Local al comunei Cracaoani prin care s-au instituit/ stabilit impozite şi taxe locale pe o perioadă de 5 ani anteriori anului fiscal curent, este prevăzută în **Anexa nr.2**, care face parte integrantă din prezenta hotărâre.

**Art.3**. Se aprobă lista facilităţilor fiscale acordate contribuabililor din comuna Cracaoani pentru impozitele şi taxele locale datorate în anul 2019, conform **Anexei nr.3,** care face parte integrantă din prezenta hotărâre.

**Art.4**. Taxele speciale stabilite de Consiliul local sant prevazute in **Anexa nr.4** , care face parte integranta din prezenta hotarare.

**Art.5**. Procedura de calcul si plata a taxelor prevazute la art.486 din Legea nr. 227/2015 privind Codul Fiscal este pravazuta in **Anexa nr.5** care face parte integranta din prezenta hotarare.

**Art.6**.Cuantumul impozitelor, taxelor locale şi amenzilor stabilite prin hotărâre se aplică începând cu data de 01.01.2019.

**Art.7**. La data adoptarii prezentei hotarari **se revoca Hotararea Consiliului local Cracaoani nr. 55 din 28.11.2018 privind stabilirea impozitelor, taxelor locale si a unor taxe speciale pentru anul 2019.**

**Art.8**. (1) Prezenta hotărâre se comunică prefectului judeţului Neamţ în vederea exercitării controlului cu privire la legalitate şi se aduce la cunoştinţă publică prin grija secretarului comunei .

 (2) Aducerea la cunoştinţă publică se face prin afişare la sediul autorităţiI administraţiei publice locale si publicare pe site –ul propriu al U.A.T. Cracaoani.

 PRESEDINTE DE SEDINTA

*Consilier****, ADASCALULUI COSTEL***

 CONTRASEMNEAZA

 *Secretar-* ***URSACHE FLORIN***